cyanic-selkie/wikianc huggingface dataset:
Stefan Bellof
Bellof kilpaili Tyrrell-tallissa koko F1-uransa ajan. Hän sijoittui kaudella 1985 pisteille kahdesti ja saavutti yhteensä neljä MM-pistettä. Parhaimmillaan Bellof oli neljäs Itä-Yhdysvaltain GP:ssä 1985.
Bellof sai surmansa Spa-Francorchampsin radalla ajetussa 1 000 km:n ajossa vuonna 1985. Bellofin ajama Porsche 956 osui Jacky Ickxin autoon nopeassa Eau Rouge -mutkassa tuhoisin seurauksin. Bellof todettiin kuolleeksi tunti onnettomuuden jälkeen.
Bellof ajoi vuonna 1983 Nürburgringin legendaarisen Nordschleifen 35 vuotta voimassa olleen kierrosennätyksen ja valittiin vuonna 2008 brittiläisen F1 Racing -lehden laajassa äänestyksessä kaikkien aikojen 31. parhaaksi autourheilijaksi. Bellofin kotikaupungissa Gießenissa on hänen mukaansa nimetty katu Stefan-Bellof-Straße.
Paloheinän tekonurmi
Paloheinän tekonurmi (sponsorinimeltään HofS Areena, aiemmin JYA Housing Areena) on Helsingissä, Länsi-Pakilan ja Paloheinän rajalla sijaitseva jalkapallokenttä, joka toimii Helsingin Palloseuran kotistadionina.
Kenttä toteutettiin Helsingin Palloseuran ja Helsingin kaupungin liikuntaviraston yhteishankeprojektina, jossa aiempi Sokkarin hiekkakenttä korvattiin tekonurmikentällä. Kenttä valmistui toukokuussa 2014. Olosuhteita kehitettiin vuonna 2021, jolloin alueelle valmistui HPS-talo, johon sijoitettiin uudet pukutilat sekä toimisto seuran työntekijöille. Myös katsojakapasiteettia kasvatettiin. Siitä lähtien kenttä on täyttänyt Kansallisen liigan kriteerit.
Historia
HPS:n oma kenttähanke eteni vuonna 2012, kun Helsingin kaupungin liikuntavirasto alkoi vuokrata kaupungin seuroille kenttiä niiden toiminta-alueilta. Kenttien kustannuksia siirrettiin seurojen maksettavaksi. Pakilantien varressa sijaitseva Sokkarin hiekkakenttä oli jo vuosia toiminut harjoittelualueena HPS:n joukkueille. HPS:n havittelemaa täysimittaista tekonurmikenttää varten perustettiin 8. lokakuuta 2012 osakeyhtiö HPS Areenat Oy. Marraskuussa seura järjesti Pakilan yläasteella kenttähankkeen esittelyn alueen asukkaille.
Helsingin kaupunginvaltuusto vuokrasi vuonna 2013 Sokkarin kentän HPS:lle 15 vuodeksi 7 500 euron vuosivuokralla. Seuran hallituksessa kenttähankkeen vetäjänä toimi Mikael Perovuo. Tekonurmikentän rakennustyöt käynnistyivät elo-syyskuun vaihteessa. Hanke oli jaettu kolmeen vaiheeseen. Ensimmäisessä rakennettiin ison kentän tekonurmi, toisessa pienen kentän tekonurmi ja kolmannessa pukukopit ja huoltorakennus. Alueen kaavamuutokset vaikuttivat rakennusten aikatauluttamiseen. Ensimmäisen vaiheen budjetti oli suuruudeltaan 600 000 euroa, josta noin viidesosa oli peräisin Uudenmaan Ely-keskuksen avustuksesta. Lisäksi HPS sai Palloliiton Hattrick-kehittämistukea 30 000 euroa, ja liikuntaviraston panostuksella kentästä saatiin raivattua täysimittainen.
Kentän avajaiset järjestettiin 24. toukokuuta 2014. HPS:n joukkueet kulkivat Pakilan yläasteelta ratsupoliisien johdattamana uudelle kentälle. Virallisesti kentän avasi Fjalar Åsten.
Kentän olosuhteita kehitettiin kesällä 2021, jolloin kentän yhteyteen valmistui HPS-talo, johon sijoitettiin uudet pukutilat sekä toimisto seuran työntekijöille. Katsojakapasiteettia kasvatettiin uusilla katsomoilla. Samalla kenttä täytti Kansallisen liigan kriteerit, jolloin HPS:n naisten edustusjoukkue siirtyi sinne pelaamaan kotiottelunsa. Alkukauden ottelunsa joukkue oli joutunut pelaamaan poikkeuksellisesti Oulunkylän liikuntapuiston kentällä.
Ominaisuudet
Kenttä on täysimittainen tekonurmi, jossa on lisäksi mahdollisuus pelata poikittain kahdella pienemmällä kentällä juniori-ikäluokkien pelejä. Kenttä on valaistu.
Toivo Räsänen
Toivo Into Johannes Räsänen (8. kesäkuuta 1925 Kurkijoki – 15. lokakuuta 2002) oli suomalainen kilpasoutaja.
Kotimaassaan ”Topi” Räsänen edusti Turun Yliopiston Soutajia. Hän toimi seurassaan myös naisjoukkueen valmentajana vuonna 1952.
Räsänen oli koulutukseltaan filosofian kandidaatti ja työskenteli biologian ja maantieteen lehtorina.
Johan Staf
Talollinen, lautamies Johan Staf Maalahdelta oli talonpoikaissäädyssä Närpiön tuomiokunnan edustaja valtiopäivillä 1872. Hän esiintyi valtiopäivillä vain yhden kerran.
Suomen tieverkko
thumb|240px|Suomen päätieverkko. Moottoritiet on merkitty karttaan vihreällä, muut valtatiet punaisella ja kantatiet keltaisella värillä. Suomen tieverkko on ajoneuvoliikenteen käytössä olevien Suomen teiden muodostama verkko. Tieverkko koostuu valtion omistamista maanteistä, kuntien ylläpitämistä kaduista sekä yksityisten ylläpitämistä yksityisteistä. Jaottelu maanteihin, katuihin ja yksityisteihin on hallinnollinen; esimerkiksi jotkut hyvin katumaisilta vaikuttavat tiet voivat kuitenkin olla maanteitä ja toisaalta jotkut maantiemäiset osuudet katuja.
Koko tieverkon pituus on noin 454 000 kilometriä. Tästä yksityis- ja metsäautoteiden osuus on noin 350 000 kilometriä ja kuntien katuverkkojen 26 000 kilometriä. Väyläviraston vastuulla olevien maanteiden yhteispituus on noin 78 000 kilometriä.
Vuonna 2018 liikenne- ja viestintäministeriö on määritellyt Suomen maanteiden pääväylät.
Maantiet
pienoiskuva|[[Lakalaivan eritasoliittymässä Tampereella risteävät valtatiet 3 ja 9 sekä yhdystie 3495.]]
Valtion omistamat maantiet muodostavat tieverkon rungon. Maantieverkon kunnossapidosta ja kehittämisestä vastaa liikenne- ja viestintäministeriön alainen Väylävirasto. Ennen nykyisen maantielain voimaantuloa maanteistä käytettiin nimitystä yleinen tie; yleiset tiet jakautuivat tuolloin kokonaan valtion kustantamiin maanteihin sekä valtion ja kuntien yhdessä kustantamiin paikallisteihin.
Maantiet luokitellaan merkityksensä mukaan valta-, kanta-, seutu- ja yhdysteihin. Lisäksi yhdystiet luokitellaan käytännössä usein edelleen varsinaisiin yhdysteihin sekä merkitykseltään vähäisempiin paikallisteihin, vaikka nykyinen maantielaki ei tätä luokittelua enää tunnekaan. Maanteiden luokittelu perustuu niiden valtakunnalliseen liikenteelliseen merkitykseen tieverkon osana seuraavasti :
Valta- ja kantatiet muodostavat yhdessä päätieverkon. Teiden luokittelu ei siis suoraan perustu esimerkiksi teiden liikennemääriin; esimerkiksi Suomen vilkasliikenteisin tie, Helsinkiä kiertävä Kehä I, on seututie. Toisaalta jotkin syrjäseutujen valtatiet voivat olla hyvinkin vähäliikenteisiä.
Valtakunnallisesti erityisen merkittävät valta- ja kantatiet ovat runkoteitä. Maanteihin kuuluvat myös maantielautat sekä talvitiet, joista Suomessa yleisimpiä ovat jäälle rakennettavat jäätiet.
Liikenne- ja viestintäministeriö määrää, mitkä maantiet ovat valtateitä ja kantateitä sekä miltä osin ne ovat runkoteitä. Liikennevirasto määrää, mitkä maantiet ovat seututeitä ja yhdysteitä. Moottoritiet tai moottoriliikennetiet ovat tietyt tekniset vaatimukset täyttäviä, vain moottoriajoneuvoliikenteelle tarkoitettuja teitä. Opastuksellisista ja myös hallinnollisista syistä maantiet on numeroitu.
Kansainvälisesti merkittävien teiden luokitteluun on kaksi osittain päällekkäistä järjestelmää: Yhdistyneiden kansakuntien alaisen Euroopan talouskomission alaisuudessa on määritelty eurooppatiet. Eurooppatiet eivät Suomessa ole osa kansallista tieluokitusjärjestelmää vaan lähinnä opastuksellinen lisätieto. Lisäksi Euroopan unioni on määritellyt niin sanotut TERN-tiet, joiden kehittämiseen on mahdollista saada rahoitusta unionilta.
Liikenneviraston hallinnoiman tieomaisuuden arvo on noin 15 miljardia euroa. Tienpidon rahoitus on noin 600 miljoonaa euroa vuodessa. Tienpito rahoitetaan valtion varoista.
Seuraavassa taulukossa on esitetty yhteenveto Suomen maantieverkosta :
Seuraavassa taulukossa on eritelty maantiet leveyden mukaan :
Suhteutettuna henkilöautojen määrään Suomessa (noin 2,5 miljoonaa) voidaan yllä olevasta tilastosta laskea, että Suomessa on jokaista henkilöautoa kohden noin 200 m² tietä.
Uusia maanteitä rakennetaan ja parannetaan tarvittaessa. Maanteiden rakentamisesta on laadittava tiesuunnitelma. Tiesuunnitelma on laadittava myös, jos katu tai yksityistie muutetaan maantieksi.
Moottori- ja moottoriliikennetiet
Suomen moottoriteistä valtaosa sijaitsee maan eteläosassa. Vuoden 2018 alussa Suomessa oli 893 kilometriä moottoriteitä sekä 126 kilometriä moottoriliikenneteitä. Suomi on harvaan asuttu maa ja liikennemäärät ovat yleensä pieniä. Tämän vuoksi Suomeen ei ole ollut tarpeellista rakentaa samanlaista kattavaa moottoritieverkkoa kuin esimerkiksi Saksassa on.
Kadut
thumb|Pyörätien rakentamista, tien alla kulkeva putki peitetään ensin hienorakeisemmalla murskeella putkeen kohdistuvien pistekontaktien pienentämiseksi. Kuntien omistamat ja ylläpitämät kadut ja kaavatiet täydentävät maantieverkkoa lähinnä kaupunkien ja kuntien keskustoissa sekä asutus- ja teollisuusalueilla. Katujen ja kaavateiden yhteispituus on noin 26 000 kilometriä.
Maantie, joka asemakaavassa on osoitettu kaduksi, muuttuu kunnan tekemällä kadunpitopäätöksellä kaduksi.
Yksityistiet
Yksityistiet eli yksityiset tiet sekä metsäautotiet ovat yksityisten omistamia ja ylläpitämiä teitä, joiden rakennus- ja perusparannusmenoihin on mahdollista kuitenkin saada valtionapua. Yksityistieverkon pituutta on vaikea määritellä tarkasti. Liikenneviraston mukaan yksityisteitä on 350 000 kilometriä. Suomen Tieyhdistyksen mukaan yksityisteiden ja metsäautoteiden yhteispituus taas on arviolta noin 330 000 kilometriä, josta pysyvän asutuksen käytössä olevia teitä noin 100 000 kilometriä, rakennettuja metsäautoteitä 120 000 kilometriä ja muita autolla ajettavia metsä- ja mökkiteitä noin 110 000 kilometriä. Vaikka yksityisteiden liikennemäärät ovatkin pieniä, ne ovat hyvin merkittäviä haja-asutusalueiden liikenteen ja esimerkiksi metsäteollisuuden puukuljetusten kannalta. Yksityistieverkosta käytetäänkin usein nimitystä tieverkon hiussuonisto.
Tieverkon kunto
Suomessa on noin 51 000 kilometriä päällystettyjä teitä, joiden päällysteet pitäisi Liikenneviraston mukaan uusia 13 vuoden välein. Päällysteitä täytyy uusia 4 000 kilometrin verran vuodessa, jotta ne pysyvät kunnossa.
Suomen tieverkkoa vaivaavat erityisesti sään vaihtelut, routa ja nastarenkailla ajaminen. Tieverkkoa pidetään huonokuntoisena, ja tieverkon ylläpitobudjetin riittävyydestä keskustellaan jatkuvasti.
Tama
Tama voi tarkoittaa ainakin seuraavia asioita:
Henkilöt:
Paikkakunnat:
Lewenhaupt
Lewenhaupt on ruotsalainen ylimyssuku, jonka alkuperäinen nimi oli Leijonhufvud. Suku oli Ruotsin ylintä aatelistoa.
35 (luku)
35 (kolmekymmentäviisi) on luonnollinen luku, jota edeltää luku 34 ja seuraa luku 36.
Lewenhaupt
Lewenhaupt-suku syntyi, kun kuningas Juhana III korotti vuonna 1568 Raaseporin kreivin arvoon juuri surmansa saaneen enonsa ja tärkeän liittolaisensa Sten Eriksson Leijonhufvudin lesken ja kaikki lapset.
Lewenhauptit perivät pian myös Elsassissa sijaitsevan saksalaisen Falkensteinin kreivikunnan, kun Raaseporin seuraava kreivi avioitui Sidonia von Daunin, Falkensteinin valtakunnankreivittären kanssa, jossa vaiheessa saksalaiskäännös ensin Lewenkopff ja sitten Lewenhaupt vakiintui kreivisuvun sukunimeksi.
Lewenhauptin kreivi Karl Mauritz von Lewenhaupt zu Razeburg und Falkenstein, Heiliger Römischer Reichsgraf, meni naimisiin suomalaisen paronittaren Anna Maria Johansdotterin kanssa, joka kuului Harvialan Kruse-sukuun ja peri osan keskiajalta periytyvistä Harvialan kartanonherrain maista.
Amerikka
thumb|Amerikan manner eli Uusi manner. Amerikka eli Uusi manner on manner maapallon läntisellä puoliskolla. Se kattaa Pohjois-Amerikan ja Etelä-Amerikan. Mannerta ympäröivät Atlantti, Tyynimeri ja Pohjoinen sekä Eteläinen jäämeri. Amerikan pinta-ala on 28 prosenttia koko maapallon maa-alasta, ja siellä asuu noin 900 miljoonaa ihmistä (14 prosenttia koko maailman väestöstä). Suomen kielessä Uuden mantereen synonyyminä käytetään joskus myös nimitystä uusi maailma.
Maantiede
thumb|Satelliittikuva Amerikasta vuodelta 2002. Amerikan manner jaetaan kahteen maantieteelliseen osaan: Pohjois-Amerikkaan ja Etelä-Amerikkaan. Osia yhdistää kapea maakannas, jota kutsutaan Keski-Amerikaksi. Kulttuurisesti manner voidaan jakaa pohjoisosaltaan Anglo-Amerikaksi ja Meksikosta etelään Latinalaiseksi Amerikaksi. Amerikkaa rajaa lännestä Tyynimeri, pohjoisesta Pohjoinen jäämeri, idästä Atlantti ja etelästä Eteläinen jäämeri.
Kordillieerien vuorijono kulkee koko mantereen pituudelta sen länsirannikkoa myöten pohjoisesta etelään. Vuorijono muodostaa lukuisia omia vuoristojaan, joista suurimmat ovat Pohjois-Amerikan Kalliovuoret ja Etelä-Amerikan Andit. Kordillieerien lisäksi mantereelle tunnusomaisimpia piirteitä ovat Pohjois-Amerikan keskiosien laajat preeriat, pohjoisen kylmä ja koskematon erämaa, Etelä-Amerikan Amazonin joki- ja sademetsäalue, sekä etelän pampa.
Suurimmat joet ovat Mississippi, Saint Lawrence, Rio Grande ja Amazon.
Historia
thumb|left|L. Prang & Co., Christoper Columbus arrives in America, 1893.
Amerikka asutettiin todennäköisesti noin 35 000–13 000 eaa., kun paleointiaanit saapuivat sinne mahdollisesti monena muuttoaaltona. Paleointiaanien on arveltu hävittäneen monet suuret eläimet sukupuuttoon melko lyhyessä ajassa; vaihtoehtoisen teorian mukaan eläimet olisi hävittänyt luonnonmullistus. Asukkaat ovat tulleet jääkaudella, merenpinnan ollessa nykyistä alempana, nykyisen Beringinsalmen yli sen ollessa kuivaa maata, ja aiemmin esitettyjen arvioiden mukaan ehkä myös purjehtimalla Tyynenmeren poikki; 2000-luvun alun tutkimustilanteessa saapumista rannikkoa pitkin on kuitenkin pidetty todennäköisimpänä.
Alussa intiaanien esi-isien elämäntapa oli liikkuvaa riistan perässä kulkemista. Noin 5 000–4 500 eaa. maanviljely alkoi saada jalansijaa, kun suurriista oli huvennut monilta alueilta. Ensimmäiset paikallaan asuvat kulttuurit ilmaantuivat Pohjois-Amerikkaan 500 eaa. – 500 jaa. välisenä aikana. Sitä ennen Mesoamerikassa oli ollut kyläasutusta jo noin 3 500–2 000 eaa. Keski-Amerikassa syntyi lukuisia korkeakulttuureja, joita hävittivät barbaariheimot, toiset kilpailevat korkeakulttuurit ja lopulta 1400-luvulta eteenpäin eurooppalaiset. Kolumbuksen purjehdittua Amerikkaan vuonna 1492 kesti vain noin puoli vuosisataa, että eurooppalaiset olivat valloittaneet suuret osat Amerikasta ja orjuuttaneet alkuperäisasukkaat.
Amerikassa käytiin jopa sotia siirtomaista, jotka johtivat Britannian herruuteen Pohjois-Amerikassa. Espanja ja Portugali olivat jakaneet Etelä-Amerikan keskenään jo aiemmin. Suuri muutos mantereella tapahtui, kun Yhdysvallat itsenäistyi vuonna 1776. Yhdysvallat kävi useita sotia entisen emämaansa Britannian kanssa ennen kuin sen itsenäisyys oli turvattu. Maa alkoi laajentua länteen saavuttaen Tyynenmeren vuonna 1848. Espanja menetti otteen siirtomaistaan Etelä-Amerikan itsenäisyyssodissa vuosina 1808–1825, ja Brasilia itsenäistyi Portugalista vuonna 1822. Kanada sai dominion aseman vuonna 1867 ja otti täyden itsemääräämisvallan vuonna 1926.
1860-luvulla käydyn Yhdysvaltain sisällissodan jälkeen Yhdysvallat on ollut selvästi mantereen vahvin valtio, ja se on vaikuttanut koko mantereen politiikkaan. Sillä on ollut merkittävä rooli myös molemmissa maailmansodissa.
Etymologia
Ensimmäisenä Amerikka-nimeä käytti saksalainen kartoittaja Martin Waldseemüller karttakirjassaan Cosmographiae Introductio (Johdatus maailmankuvaukseen), jonka hän julkaisi vuonna 1507. Kirjassa hän kertoo maailmassa olevan kolme vanhaa mannerta ja yksi uusi manner, jolle hän ehdottaa nimeä America löytöretkeilijä Amerigo Vespuccin mukaan. (nimen latinisaatio Americus Vespucius). Nimi esiintyy myös kirjan liitteenä olevassa karttalehdessä Etelä-Amerikan kohdalla. Vespucci ilmeisesti kävi Etelä-Amerikassa vuonna 1499 ja vuonna 1505 julkaistiin hänen kirjeensä, jossa hän käytti alueesta nimeä Mundus Novus (uusi maailma). Waldseemüller tunsi Vespuccin kirjeen ja oletti Vespuccin olleen alueen löytäjän, koska hän ei tiennyt Kolumbuksen käyneen Etelä-Amerikassa vuonna 1498. Myöhemmin Waldseemüller huomasi virheensä ja yritti korjata asian. Hän käytti vuonna 1513 julkaistussa kartassaan neljännestä mantereesta nimeä Terra incognita (tuntematon maa), mutta tällöin America oli jo vakiintunut alueen nimeksi. Vuonna 1538 laatimassaan maailmankartassa Gerhardus Mercator laajensi nimen tarkoittamaan myös Pohjois-Amerikkaa.
Amerikan valtiot
Amerikan mantereella sijaitsee yhteensä 35 itsenäistä valtiota. thumb|Amerikan poliittinen kartta.
Ria Berg
Ria Berg on suomalainen antiikintutkija. Berg toimii Suomen Rooman-instituutin johtajana kolmivuotiskaudella 2021–2024.
Berg on koulutukseltaan klassinen filologi ja arkeologi. Hän väitteli tohtoriksi Helsingin yliopistosta vuonna 2010 ja on Helsingin yliopiston klassillisen arkeologian dosentti. Hänen tutkimuksensa keskittyy erityisesti Rooman keisariajan esinekulttuuriin
Solveig von Schoultz
Solveig Margareta von Schoultz (o.s. Segerstråle; 5. elokuuta 1907 Porvoo – 3. joulukuuta 1996 Helsinki) oli suomenruotsalainen kirjailija, modernisti ja lyyrikko. Monissa hänen teksteistään keskeisinä teemoina ovat naiseus ja äitiys.
Henkilöhistoria
Von Schoultz valmistui opettajaksi Uudenkaarlepyyn seminaarista ja oli opettaja 1937–1973 Privata svenska flickskolanissa. Hänen vanhempansa olivat lehtori, valtiopäivämies Knut Albert Segerstråle ja taidemaalari Hanna Frosterus-Segerstråle. Von Schoultzin sisaruksia olivat arkkitehti Ellen Segerstråle, eläintieteilijä Sven Segerstråle ja kuvataiteilija Lennart Segerstråle. Von Schoultzin ensimmäinen puoliso oli Sven Frithiof Karl von Schoultz, toinen puoliso oli säveltäjä Erik Bergman. Von Schoultz oli Astra-lehden toimittaja 1935–1946 ja kirjoitti erityisesti yhteiskunnallisista asioista. Hänen kirjailijanuransa oli lähes 70 vuoden mittainen.
Von Schoultz kuoli vakavaan sairauteen 89-vuoden iässä. Hänet on haudattu Hietaniemen hautausmaan Taiteilijainmäelle samaan hautaan puolisonsa Erik Bergmanin kanssa.
Olympia (elokuva)
Olympia on Leni Riefenstahlin ohjaama saksalainen dokumentti- ja propagandaelokuva Berliinin vuoden 1936 olympialaisista. Elokuvan kestää lähes neljä tuntia ja se esitettiinkin kahdessa osassa: Kansojen juhla (Fest der Völker) ja Kauneuden juhla (Fest der Schönheit).
Elokuvaa pidetään edelleen yhtenä parhaista urheilukisoja käsittelevistä dokumenttielokuvista. Yhdysvaltalainen Sports Illustrated -lehti nimesi sen vuonna 2003 kaikkien aikojen seitsemänneksi parhaaksi urheiluelokuvaksi. Time-lehti sisällytti sen sadan parhaan elokuvan joukkoon vuonna 2005.
Toisin kuin Riefenstahlin Tahdon riemuvoitossa, Olympiassa natsi-ideologia ei ole ensisijaista, vaan elokuva keskittyy urheilijoiden suorituksiin. Selkeimmin tämä näkyy elokuvan ensimmäisessä osassa, jossa afroamerikkalainen Jesse Owens voittaa neljä kultamitalia.
Posten Norge
thumb|250px|Trondheimin pääposti Posten Norge As on Norjan valtion omistama osakemuotoinen postiyhtiö, joka vastaa Suomen Postia. Se on yksi Norjan suurimmasta konsernista, ja sen toimialueeseen kuuluu koko Norja. Lisäksi yhtiöllä on lukuisia tytäryhtiöitä, jotka toimivat lähinnä ulkomailla. Näitä Norjan postin tytäryhtiöitä ovat muun muassa:
Yrityksen liikevaihto ylsi vuonna 2021 yli 24 miljardiin kruunuun, eli noin 2,33 miljardiin euroon. Liikevoittoa yritys tuotti tuolloin yli 1,4 miljardia kruunua eli noin 136 miljoonaa euroa. Se on yksi Norjan vanhimmista valtiollisista konserneista, sillä se perustettiin jo vuonna 1647.
Historia
thumb|left|100px Postin perusti Kristian IV 17. tammikuuta 1647. Postin kantamisesta huolehtivat maanviljelijät, jotka eivät saaneet palkkaa mutta erilaisia etuuksia, kuten verovapauden ja vapautuksen armeijasta. Myöhemmin Posti oli mukana uusien tekniikoiden käyttöönotossa. Norjan posti otti muun muassa ensimmäisenä käyttöön kaksi höyrykonetta.
Riihimäen keskuskirkko
Riihimäen keskuskirkko on Riihimäen keskustassa sijaitseva puukirkko. Sen on suunnitellut helsinkiläinen arkkitehtitoimisto Nyström–Petrelius–Penttilä, ja se valmistui vuonna 1905. Kirkkoa on laajennettu vuonna 1927 ja korjauksia suoritettu vuosina 1952, 1977–1978 ja 2005. Kirkossa on 630 istumapaikkaa. Kirkossa toimii Riihimäen seurakunta.
Historia
Riihimäen kuuluessa Hausjärven kuntaan palveli riihimäkeläisiä vuonna 1789 valmistunut Hausjärven kirkko. Riihimäkeläiset kävivät jumalanpalveluksessa jalkaisin ja talvisin hevoskyydillä. Kävelymatka lyheni kolme kilometriä, kun Riihimäen ja Hikiän välillä alkoi kulkea kirkkojuna.
Aloite rukoushuoneen rakentamisesta Riihimäelle tuli lähetysompeluseuraväen piiristä. Rahaa tämän rukoushuoneen rakentamiseen kerättiin muun muassa arpajaisilla. Hausjärven kunta luovutti osan viinaverovaroista, seurakunta antoi 3 000 markkaa ja suuriruhtinaskunnan senaatti osallistui 16 000 markalla sekä myöntämällä puuta Kytäjärven kruununmetsästä. Tontin rukoushuonetta varten lahjoitti Karan kartanon isäntä Torsten Nordensvan.
Rukoushuoneen suunnitteli helsinkiläinen arkkitehtitoimisto Nyström-Petrelius-Penttilä, ja se vihittiin kirkoksi helluntaina 1905. Vihkijänä toimi Porvoon piispa Herman Råbergh. Omalla kirkolla oli suuri vaikutus koko Riihimäen yhdyskunnan kehitykseen. Seurakunta itsenäistyi Hausjärvestä kauppalan kanssa vuonna 1922.
Kirkkoa uudistettiin 1927 arkkitehti Kauno S. Kallion suunnitelmien mukaan. Kirkon tornia korotettiin ja istumapaikkojen määrää lisättiin 800:an. Kirkko vaurioutui talvisodan pommituksissa mutta korjattiin välirauhan aikana sekä vuonna 1952. Vuosina 1977-1978 tehdyn peruskorjauksen yhteydessä rakennettiin kirkon sakasti. Viimeisimmän korjauksen aikana 2005 toteutettiin arkkitehti Hanna Lyytisen suunnitelema väritys ja valaisimet.
Sisätilat
Kirkkosalin kuorisyvennys pilastereineen muodostaa "Taivaan portti" -aiheen. Kirkon kristallisen kynttiläkruunun on kirkolle lahjoittanut ylikonduktööri Gustaf Skogster. Alttariseinällä on kuvataiteilija Hannes Autereen veistämä, seurakuntanuorten lahjoittama krusifiksi. Kattoholvin koristemaalaus on taiteilija Urho Lehtisen työtä vuodelta 1927. Kirkon etuosassa ovat saman taiteilijan maalaukset: syntiinlankeemus, Golgata ja taivas. Maalaukset olivat alkujaan saarnatuolin seinämissä.
Kirkon ensimmäiset 11-äänikertaiset urut valmistuivat 1906. Nykyiset 26-äänikertaiset urut asennettiin vuonna 1978. Urut suunnitteli Asko Rautioaho ja valmisti urkurakentamo Hans Heinrich.
Kellotornin pienempi kirkonkello on valettu Pietarissa, ja se on peräisin Riihimäen varuskunnan ortodoksisesta kirkosta. Vuodelta 1927 peräisin oleva isompi kello on Lokomon valama.
Ympäristö
Kirkonmäen rinteeseen rakennettiin 1964 Erkko Virkkusen suunnittelemat seurakuntakoti ja pappila. Riihimäen karjalaiset pystyttivät 1955 kuvanveistäjä Kirsi Liimataisen suunnitteleman gabrokivisen muistomerkin 1944 luovutettuun Karjalaan jääneiden vainajien muistoksi. Kuvanveistäjä Jyrki Sailo veisti samana vuonna pronssisen patsaan Kalapojan läheiseen kirkonpuistoon.
Johan Starcke
Johan Starcke (6. kesäkuuta 1860 Lapväärtti – 27. tammikuuta 1940 Lapväärtti) oli suomalainen maanviljelijä ja moninkertainen valtiopäivämies.
Starcken vanhemmat olivat Fredrik August Starcke ja Maria Christina Sonck ja puoliso Ester Bernhardina Vilhelmina Ahlbom. Johan Starcke suoritti agronomin tutkinnon ja ryhtyi maanviljelijäksi. Kunnallismies Starcke oli talonpoikaissäädyssä Närpiön tuomiokunnan edustaja valtiopäivillä 1894, 1897, 1899 ja 1900.
Merikeskus Vellamo
Merikeskus Vellamo on Kotkan Kantasatamaan vuonna 2008 valmistunut rakennus, jossa sijaitsevat Suomen merimuseon, Kymenlaakson museon, Merivartiomuseon ja Kotkan kulttuuri- ja tapahtumapalvelut.
Suunnittelu
Suomen arkkitehtiliitto SAFA ja Kotkan kaupunki järjestivät vuoden 2004 huhtikuun ja syyskuun lopun välillä arkkitehtikilpailun merimuseon suunnittelusta. Arkkitehtikilvan voittajan palkintosumma oli 80 000 euroa. Myös rakennuksen nimestä järjestettiin yleisökilpailu, jonka raati esitti kolme vaihtoehtoa: Aava, Pooki ja Vellamo. Kotkan kaupunginhallitus päätti kahden kokouksen jälkeen, että rakennuksen nimeksi annetaan Merikeskus Wellamo, mutta Museoviraston kehotuksesta kaupunginhallitus vaihtoi nimen suomen kielen oikeinkirjoituksen mukaisesti Vellamoksi vuonna 2006.
Rakentaminen
Merikeskus Vellamon rakentaminen alkoi varastokuurin purkamisella tammikuussa 2006. Vellamon peruskivi muurattiin juhlatilaisuudessa 15. syyskuuta 2006 klo 12.30, tilaisuudessa olivat paikalla muun muassa silloinen eduskunnan puhemies Paavo Lipponen. Rakennuksen harjannostajaisia vietettiin 29. maaliskuuta 2007. Rakennustöiden osalta Vellamo valmistui marraskuussa 2007. Tämän jälkeen alettiin rakentaa Kymenlaakson museon ja Suomen merimuseon näyttelyitä. Alun perin Helsingin Hylkysaaressa sijainnut merimuseo muutti Vellamoon joulukuussa 2007.
Rakennuksen suunnittelijat ja rakentajat palkittiin Vuoden teräsrakenne -kilpailussa 2008. Suomen Valoteknillinen Seura palkitsi Vellamon vuoden 2009 Valaistuskohteeksi ulkovalaistussarjassa.
Vellamon rakennuskustannukset olivat kaiken kaikkiaan 38 miljoonaa euroa, 12 miljoonaa euroa enemmän kuin alkuperäiseen suunnitelmaan kuului. Pääurakoitsijana toimi Lemminkäinen-konserniin kuuluva Lemcon Oy.
Rakennuksen katto on vuotanut sen valmistumisesta lähtien yli kymmenen vuoden ajan. Tästä syystä Kotkan kaupunki vaati oikeusteitse 4 miljoonan euron korvauksia YIT:ltä, johon Lemminkäinen yhdistyi. Vuonna 2022 käräjäoikeus määräsi rakennusyhtiön maksamaan kaupungille 646 000 euron vahingonkorvaukset ja kaupungin korvaamaan YIT:lle 104 600 euron asianosais- ja oikeudenkäyntikulut, mutta sen sijaan osapuolet sopivat keskenään, että YIT maksaa kaupungille lopullisena korvauksena 735 000 euroa, minkä jälkeen kumpikin luopuu muista vaatimuksistaan toistaan kohtaan.
Näyttelyt
pienoiskuva|280px|Vellamon venehalli. Museo avattiin yleisölle 11. heinäkuuta 2008. Ensimmäisen viikonlopun aikana museossa vieraili 3 700 kävijää. Ensimmäisen vuoden tavoitteeksi asetettu 50 000 kävijän raja ylitettiin 27. syyskuuta 2008.
Suomen merimuseon pysyvän päänäyttelyn nimi on ”Pohjantähti, Etelän risti”. Kymenlaakson museo toimii Kotkan kaupunginmuseona ja Kymenlaakson alueellisena vastuumuseona.
Vuonna 2020 museot yhdistivät voimansa ja loivat uuden, yhteisen ja laajemman pysyvän näyttelyn. Kohtalona Ruotsinsalmi -näyttely rikkoi avajaiskesänään 2020 kävijäennätyksiä keräten viidessä viikossa 13 000 kävijää.
Alakerran monitoimitila Ruuma tarjoilee vaihtuvia pieniä kuvataide- ja valokuvapainotteisia näyttelyitä, jotka ovat maksuttomia.
Museoalukset
Museorakennuksen yhteydessä olevassa museoaluslaiturissa sijaitsevat mm. majakkalaiva Kemi ja jäänmurtaja Tarmo. Jäänmurtaja Tarmo on avoinna yleisölle kesäisin.
Kaislamerimetso
Kaislamerimetso (Microcarbo africanus) on merimetson (Phalacrocorax carbo) pienempi sukulainen, jota tavataan Afrikassa vesistöjen lähellä. Monista muista merimetsolajeista poiketen kaislamerimetsot elävät lähinnä makean veden äärellä. Myös se on erikoistunut saalistamaan kaloja, ynnä muita pieniä vesieläimiä sukeltamalla.
D. H. Lawrence
David Herbert (D. H.) Lawrence (11. syyskuuta 1885 Eastwood, Nottinghamshire – 2. maaliskuuta 1930 Vence, Ranska) oli yksi merkittävimmistä, tuotteliaimmista ja kiistellyimmistä englantilaisista 1900-luvun kirjailijoista.
Myöhemmät arviot
Myöhemmin vaikutusvaltainen cambridgeläinen kriitikko F. R. Leavis nosti korkealle sekä Lawrencen taiteellisen lahjomattomuuden että moraalisen horjumattomuuden ja kohotti valtaosan tämän tuotannosta englantilaisen kirjallisuuden merkkiteosten joukkoon. Lawrencen ehkä tunnetuin teos Lady Chatterleyn rakastaja vapautui julkaisukiellosta Britanniassa marraskuussa 1960. Nykyisin Lawrencea pidetään englantilaisessa kirjallisuudessa näkemyksellisenä ajattelijana ja merkittävänä modernismin edustajana. Tosin osa feministeistä on kyseenalaistanut hänen asenteensa naisia ja seksuaalisuutta kohtaan.
Objektiivi (lauseenjäsen)
Objektiivi on eräissä kielissä, kuten englannissa, lauseenjäsen, joka vastaa kysymykseen kenelle. Esimerkiksi lauseessa "The mafia paid the murderer a million dollars" the murderer on objektiivi. Jos lause muutetaan passiiviin, niin paitsi objektista, myös objektiivista voi tulla lauseen subjekti: "The murderer was paid a million dollars by the mafia."
Pesuhuoneesta keittiöön
Pesuhuoneesta keittiöön (KRÄLP 32 / KRÄKCD 32) on suomalaisen Miljoonasade-yhtyeen debyyttialbumi. Se julkaistiin 19. helmikuuta 1987. Levyn nimi tulee kappaleen Miljoonasade tekstistä, jossa lauletaan: "Hän menee pesuhuoneesta keittiöön ja keittiöstä taivaaseen".
Kappaleet
Kaikki kappaleet sanoittanut Heikki Salo ja sovittanut Miljoonasade.
Mario Adorf
thumb|Mario Adorf Mario Adorf (s. 8. syyskuuta 1930) on saksalainen näyttelijä. Kansainvälisesti hänet tunnetaan varsinkin roolistaan Günter Grassin romaaniin perustuvassa Volker Schlöndorffin ohjaamassa elokuvassa Peltirumpu (1979).
Adorf syntyi Zürichissä italialaisen isän ja saksalaisen äidin lapsena. Hän on uransa aikana ollut aktiivinen sekä elokuvissa, televisiossa että teatterissa. Uransa alkuaikana 1950-luvulla Adorf näytteli elokuvissa usein roistoa tai muuten pahamaineista henkilöä. 1960-luvulle tultaessa hänestä tuli vakituinen näyttelijä italowesternien revolverisankarina, joka usein kuoli elokuvan loppukohtauksessa. Italowesternien jälkeen hän alkoi saada rooleja uuden saksalaisen elokuvan tähtiohjaajilta, kuten Schlöndorffilta Peltirummussa ja Rainer Werner Fassbinderilta elokuvassa Lola. Uransa myöhempinä vuosina Adorf on esiintynyt pääasiassa saksalaisissa televisioelokuvissa, joissa hänen suosikkiohjaajiaan ovat olleet Helmut Dietl ja Dieter Wedel.
Adorf sai ensimmäisen puolisonsa Lis Verhoevenin kanssa yhden tyttären, Stellan. Hän erosi ja meni vuonna 1985 uusiin naimisiin Monique Fayen kanssa. Hän oli Berliinin elokuvajuhlien tuomariston jäsen vuonna 2007.
Työttömyyseläke
Työttömyyseläke on suomalainen eläkelaji, jonka voivat saada ennen vuotta 1950 syntyneet työttömät, jos kaikki ehdot täyttyvät. Ehtoina on, että henkilö on täyttänyt 60 vuotta, hänelle on maksettu työttömyyspäivärahaa 500 päivän enimmäismäärä, on työnhakijana työvoimatoimistossa ja on kerryttänyt työeläkettään vähintään viiden vuoden ajan edeltävän 15 vuoden aikana. Työskentelyn on pitänyt tapahtua Suomessa tai muissa EU- tai ETA-maissa, Sveitsissä tai sosiaaliturvasopimuksen Suomen kanssa tehneissä maissa.
Ensimmäinen kirje Timoteukselle
Ensimmäinen kirje Timoteukselle eli '''1. Timoteuskirje''' on yksi Uuden testamentin kirjeistä. Perinteisen näkemyksen mukaan sen on kirjoittanut apostoli Paavali työtoverilleen, apostoli Timoteukselle. Liberaalin näkemyksen mukaan kirje on todennäköisesti kirjoitettu toisen vuosisadan ensimmäisellä puoliskolla. Kirje on yksi kolmesta niin kutsutusta pastoraalikirjeestä, ja perinteisen näkemyksen mukaan yksi neljästä Paavalin yksityishenkilöille lähettämästä kirjeestä.
HMS Abdiel (M39)
HMS Abdiel (viirinumero M39) oli Britannian kuninkaallisen laivaston Abdiel-luokan miinalaiva.
Ensimmäinen kirje Timoteukselle
Historia
Perinteisen näkemyksen mukaan Paavali on kirjoittanut kirjeen noin vuonna 62–64. Paavali kertoo kirjeessä siirtyneensä Efesoksesta Makedoniaan, ja niin kirje olisi todennäköisesti kirjoitettu Filippoissa tai jossain muussa makedonialaisessa kaupungissa. Ensimmäisen ja toisen vangitsemisensa välisenä aikana Paavali todennäköisesti kävi Kreikassa ja Vähässä-Aasiassa perustamissaan seurakunnissa, ja kirjoitti kirjeen Timoteukselle, joka oli jäänyt hänen jälkeensä Efesokseen.
Jake Long – amerikkalainen lohikäärme
Jake Long – amerikkalainen lohikäärme on yhdysvaltalainen Disney Channelilla, Disney XD:llä ja Nelosella esitettävä Annie -ehdokkuuden saanut animaatiosarja. Sarjan päähenkilö on 13-vuotias Jake Long, joka on tavallinen newyorkilainen poika, jolla riittää tekemistä kahden roolinsa kanssa. Jake yrittää yhdistää videopelit, sarjakuvat ja rullalautailemisen, sekä muun normaalielämänsä kiinalaista perua olevaan superlohikäärmeen roolin kanssa, jota varten hän salaa valmentautuu isoisänsä opastuksella. Myös Jaken äiti ja nuorempi sisko ovat lohikäärmeitä, mutta perheen isällä ei ole mitään aavistusta heidän muuntautumiskyvyistä. Jaken kohtalo on suojella muita ihmisten joukkoon soluttautuneita taikaolentoja pahoilta voimilta.
Ensimmäinen kirje Timoteukselle
Historia
Antiikin aikana Paavalia pidettiin yleisesti kirjeen kirjoittajana, mutta nykyään tämä on usein kyseenalaistettu. Kriittisen näkemyksen mukaan kirjeet ovat huomattavasti Paavalia myöhäisempiä. Yhtään pastoraalikirjeistä ei ole mainittu kristinuskosta poikkeavaa uskonnollisuutta edustaneen Markionin noin vuonna 140 kokoamassa kymmenen kirjeen kaanonissa. Ensimmäiset lainaukset pastoraalikirjeistä tunnetaan Irenaeukselta noin vuodelta 170. Täten liberaalit tutkijat olettavat kirjeiden olevan peräisin toisen vuosisadan alkupuolelta. He eivät myöskään pidä kirjeiden kirjoitustyyliä ja niissä käytettyä sanastoa yhdenmukaisina Paavalin tunnustetusti aitojen kirjeiden tyylin ja sanaston kanssa. Tosin asian voi selittää se, että Paavalin tiedetään käyttäneen kirjureita.
Jake Long – amerikkalainen lohikäärme
Esitykset
Sarjaa esitettiin alun perin Yhdysvalloissa ensi kerran Disney Channelilla 21. tammikuuta 2005. Sarjan ensimmäinen tuotantokausi kesti yhteensä 21 jakson verran ja se päättyi 29. tammikuuta 2006. Sarja palasi takaisin uusin jaksoin 10. kesäkuuta 2006 ja sen viimeinen 35. jakso esitettiin 1. syyskuuta 2007.
Liu Xiang
Liu Xiang (, s. 13. heinäkuuta 1983 Shanghai, Kiina) on kiinalainen pika-aituri, olympiavoittaja ja maailmanmestari.
Jake Long – amerikkalainen lohikäärme
Esitykset
Suomessa sarjaa esitettiin ensi kerran maksullisella Disney Channelilla vuonna 2005 ja tällä hetkellä kyseisellä kanavalla pyörii toinen tuotantokausi. Nelonen aloitti sarjan esittämisen 6. syyskuuta 2006 ja on esittänyt kaikki ensimmäisen tuotantokauden jaksot vuoden 2007 tammikuuhun mennessä. Heti perään kanava esitti 1. tuotantokauden jaksoja uusintana helmikuusta elokuuhun.
HMS Abdiel (M39)
Palvelus
HMS Abdielin käyttöönottotestaukset keskeytettiin 22. maaliskuuta 1941 ja se määrättiin estämään miinoittamalla Saksan laivaston taisteluristeilijöiden Scharnhorstin ja Gneisenaun murtautuminen Brestistä. Alus laski yhdessä HMS Intrepidin, HMS Impulsiven ja HMS Icaruksen kanssa 23. ja 28. maaliskuuta kaksi miinoitetta Brestin edustan merireiteille (operaatiot GV, GX ja GY). Miinoittajien suojana olivat HMS Kipling, HMS Kelly ja HMS Jackal.
Liu Xiang
Liu voitti elokuussa 2001 110 metrin aitajuoksukilpailun universiadeissa ajalla 13,33. Hän nousi suuren yleisön tietoisuuteen vuonna 2002 voitettuaan Lausannen GP-kisan uudella nuorten maailmanennätysajalla 13,12. Samana vuonna hän voitti kultaa Aasian mestaruuskisoista (13,56) ja Aasian kisoista. Maaliskuussa 2003 Birminghamin MM-hallikisoissa hän voitti 60 metrin aidoissa pronssia ajalla 7,52. Saman vuoden elokuussa ulkoratojen MM-kisoissa Pariisissa hän saavutti Allen Johnsonin ja Terrence Trammellin takana pronssia ajalla 13,23.
Ensimmäinen kirje Timoteukselle
Historia
Aitoutta epäilevien väitteiden mukaan kirjeissä kuvattu tilanne ei myöskään sovi täysin yhteen Paavalin elämäkerran kanssa, ja niissä esitetään oppeja, jotka sopivat paremmin kasvavaan alkukristilliseen kirkkoon kuin apostoliseen aikaan. Ensimmäisen Timoteuskirjeen mukaan kristillisen perinteen vaaliminen asetetaan seurakunnan vanhimpien (presbyteros) tehtäväksi, mutta liberaalia suuntausta edustavat tutkijat olettavat, että kyseinen virka on tuntematon Paavalille ja muille apostoleille. Tosin tuollainen ajattelu on vastoin monia lähteitä, esimerkiksi Paavalin elämää kuvaavan Apostolien tekojen sisältöä, jossa todetaan Paavalin kutsuneen luokseen seurakunnan vanhimmat.
HMS Abdiel (M39)
Palvelus
Aluksen piti suorittaa loput koeajoistaan 17.-30. huhtikuuta, mutta ne jouduttiin jälleen keskeyttämään. Alus määrättiin risteilijä HMS Didon sekä hävittäjien HMS Kellyn, Kiplingin, HMS Kelvinin, Jackalin ja HMS Jerseyn muodostamaan osastoon. Osasto purjehti Plymouthista Gibraltarille, jossa siihen kuormattiin Maltalle toimitettavia tarvikkeita ja se liitettiin samalla Välimeren laivastoon.
Liu Xiang
Kauden 2004 Liu aloitti myös lupaavasti. Budapestin MM-hallikisoissa hän saavutti Allen Johnsonin takana hopeaa 60 metrin aidoissa ajalla 7,43. Toukokuussa hän juoksi Osakassa uuden Aasian ennätysajan 13,06. Ateenan olympialaisissa 21-vuotias Liu voitti olympiakultaa ajalla 12,91, mikä sivusi Colin Jacksonin tuolloin 11 vuotta vanhaa maailmanennätystä. Voittonsa myötä hänestä tuli ensimmäinen kiinalainen yleisurheilun miespuolinen olympiavoittaja. Olympiavoitto teki Liusta erittäin suositun hahmon kotimaassaan, ja hänen kunniakseen tuotettiin muun muassa teatterinäytelmä. Helsingin MM-kisoissa 2005 Liu saavutti hopeaa ajalla 13,08. Kulta meni maalikameran ratkaisun perusteella Ranskan Ladji Doucourélle. Samana vuonna Liu voitti Aasian-mestaruuden ajalla 13,30.
Ensimmäinen kirje Timoteukselle
Sisältö
Kirje koostuu lähinnä Paavalin Timoteukselle antamista ohjeista, jotka koskevat kirkon organisaatiota ja sen eri jäsenten velvollisuuksia. Kirje myös kehottaa uskollisuuteen totuuden säilyttämisessä ja virheiden tukahduttamisessa.
HMS Abdiel (M39)
Palvelus
Osasto muodosti 24.-28. huhtikuuta operaatio Dunlopin Force F:n, jonka tehtävänä oli toimittaa tavarat Maltalle ja sen jälkeen jatkaa matkaansa Aleksandriaan.
Jake Long – amerikkalainen lohikäärme
Esitykset
Disney Channelilla on esitetty myös toisen tuotantokauden kaikki 31 jaksoa syksyllä 2008.
Sivuhenkilöt
Trixie on myös Jaken ystävä. Myös hän harrastaa rullalautailua, ja yleensä hän lautailee Jaken ja Spudin kanssa läheisessä puistossa olevassa half-pipessa.
Rose on Jaken ihastus. Rosen alter ego on Huntsgirl, joka on Jaken vihollinen. Huntsgirl kuuluu Hunts -klaaniin, joka metsästää taikaolentoja.
Luong Lao Shi Jaken vaari on myös lohikäärme. Jake kutsuu vaariaan joskus nimellä V. Vaari omistaa elektroniikkaliikkeen Upper West Sidessa, jossa myydään mm. televisioita ja hifilaitteita.
Fu on vaarin 600-vuotias lemmikkikoira. Fu on eräänlainen taikaolento, joka osaa puhua ja kävellä kahdella jalalla. Fu on rodultaan shar-pei.
Haley Long on Jaken viisivuotias pikkusisko. Jaken opettaja Sun alkoi kouluttaa Haleyta, mutta luovutti, kun selvisi että Haley oli liian nuori lohikäärmeen vaarallisiin velvollisuuksiin.
Huntsman on Huntsgirlin opettaja ja Jaken päävihollinen. Hän on Hunst-klaanin johtaja, jotka yrittävät päästä eroon lohikäärmeistä ja muista taikaolennoista. Lohikäärmeneuvosto onkin listannut Huntsmanin neljänneksi vaarallisimmaksi uhaksi taikaolennoille.
Banaani B on apinaolento, joka määrätään Jaken väliaikaiseksi taikaeläinsuojelijaksi, kun Fu-koiran suojelijalupa menee umpeen.
Musta Lohikäärme on vahvin tunnettu lohikäärme ja listattu kaikkein vaarallisimmaksi uhaksi taikaolennoille. Hänen ihmishahmoaan ei koskaan nähdä sarjassa. Ensimmäisellä kaudella hän esiintyy vain kahdesti ja Huntsmanin kukistumisen jälkeen hän korvaa tämän paikan Jaken päävihollisena.
Danika Hunnicutt on Jaken uusi ihastus Rosen lähdön jälkeen. Danikalla on seireenien kaulakoru, jolla hän tietämättään hallitsee Jakea.
Jaksoluettelo
250px|thumb|Rose Huntsmanin kanssa sarjan 2. tuotantokaudella.
Videopelit
Sarjasta on julkaistu kaksi videopeliä vuoden 2006 aikana Nintendo DS:lle ja Game Boy Advancelle.
Toinen kirje Timoteukselle
Ajoitus
Kirje on yksi kolmesta niin kutsutusta pastoraalikirjeestä, ja perinteisen näkemyksen mukaan yksi neljästä apostoli Paavalin yksityishenkilöille lähettämästä kirjeestä. Sen olisi kirjoittanut apostoli Paavali työtoverilleen, apostoli Timoteukselle noin vuonna 65–67 jaa. jonkin verran ensimmäisen kirjeen jälkeen. Paavali olisi kirjoittanut sen Roomassa toisen vankeutensa aikana, ja Tykikos vei kirjeen Timoteukselle.
Nykytutkimuksen mukaan kirje on todennäköisesti kirjoitettu toisen vuosisadan ensimmäisellä puoliskolla.
Sisältö
Kirjeessä Paavali pyytää hartaasti Timoteusta tulemaan luokseen ennen talvea, ja tuomaan Markuksen mukanaan (vertaa Fil. 2:22). Hän ounastelee, että hänen lähtönsä aika on käsillä (4:6), ja hän kannustaa "poikaansa Timoteusta" kaikkeen ahkeruuteen ja peräänantamattomuuteen taistelussa vääriä opetuksia vastaan, sekä kärsivällisyyteen vainojen alla (1:6-15).
Liu Xiang
Liu voitti vuonna 2006 IAAF:n yleisurheilufinaalin ajalla 12,93, sijoittui toiseksi maailmancupissa (13,03) sekä voitti kultaa Aasian kisoissa ajalla 13,15. Osakan MM-kilpailuissa 2007 Liu voitti 110 metrin aitojen maailmanmestaruuden ajalla 12,95. Maaliskuussa 2008 hän voitti Valencian MM-kilpailuissa ensimmäisen sisäratojen maailmanmestaruutensa juostessaan 60 metrin aidoissa ajan 7,46.
Kotiolympialaisissa 2008 Liu joutui keskeyttämään ensimmäisessä alkuerässä pitkäaikaisen akillesjännevamman vuoksi. Hän palasi kilparadoille 13 kuukauden tauon jälkeen 20. syyskuuta 2009 juoksemalla Shanghaissa käydyssä GP-kilpailussa toiseksi ajalla 13,15 s. Myöhemmin samana vuonna hän voitti Aasian-mestaruuden ajalla 13,50. Dohan sisäratojen MM-kilpailuissa 2010 hän sijoittui 60 metrin aitajuoksussa seitsemänneksi. Daegun MM-kilpailuissa 2011 Liu nousi hopealle, kun ensimmäisenä maaliin tullut Dayron Robles hylättiin. Samana vuonna hän voitti Aasian mestaruuskilpailut. Istanbulin sisäratojen MM-kilpailuissa 2012 Liu saavutti hopeaa. Lontoon Olympialaisiin Liu lähti yhtenä suurimmista ennakkosuosikeista, mutta hän karsiutui jatkokierroksilta kaaduttuaan ensimmäisellä aidalla alkuerässään. Kaatumisen yhteydessä Liun akillesjännevamma uusiutui. Ennen lähtöään stadionilta Liu pomppi yhdellä jalalla koko matkan viimeiselle aidalle ja suuteli radan viimeistä aitaa. Colin Jackson kuvaili tätä näkyä erittäin surulliseksi hetkeksi lajille.
Silmu (täsmennyssivu)
Silmu voi tarkoittaa muun muassa:
Ensimmäinen kirje Timoteukselle
Sisältö
Kirjeen toinen luku sisältää seuraavanlaisen opetuksen, jota ovat käyttäneet naispappeuden vastustajat sekä muut konservatiivisen naisnäkymyksen kannattajat: ”Naisen tulee kuunnella opetusta, hiljaa ja kuuliaisena. Sitä en salli, että nainen opettaa, enkä sitä, että hän hallitsee miestä; hänen on elettävä hiljaisesti. Ensinhän luotiin Aadam ja sitten Eeva, eikä petetyksi joutunut Aadam, vaan nainen antoi pettää itsensä ja rikkoi käskyn.” (2:11-14)
Kirjeen kolmannessa luvussa luetellaan seurakunnan kaitsijoilta eli vanhimmilta vaadittavat ominaisuudet. Hänen tulee olla paitsi nuhteeton elämässään, myös vakaa ja tunnettu uskossaan, ja hänellä on oltava hyvät suositukset muilta. Samoin annetaan ohjeet seurakuntapalvelijoille eli diakoneille.
BBC Mundo
BBC Mundo oli BBC World Servicen espanjankielinen radiokanava, joka lähetykset olivat kuultavissa latinalaisessa Amerikassa. Lähetykset alkoivat 14. maaliskuuta 1938. Kanava lakkautettiin helmikuussa 2011 osana BBC:n säästötoimia.
BBC Latin American Service perustettiin 1938 vastineeksi Italian ja Saksan Etelä-Amerikkaan suunnatuille radiokanaville. Tuolloin se lähetti viikossa neljä tuntia ohjelmaa espanjaksi ja portugaliksi. Toisen maailmansodan jälkeen palvelun laajuus pieneni BBC:n kehittäessä Itä-Eurooppaan suunnattua toimintaansa. Samalla radiokanavasta tuli Britannian hallituksen ja liittoutuneiden äänitorven sijaan neutraalisti uutisia lähettävä kanava. Kanava palasi kuitenkin hallituksen propagandatorveksi vuoden 1982 Falklandin sodan aikana. Vuonna 2005 BBC Latin American Servicen nimi muutettiin BBC Mundoksi, kun portugalinkielinen BBC Brasil irrotettiin siitä ja kanava halusi palvella myös Yhdysvaltain espanjankielistä väestöä.
Radiokanavan lakkauttamisen jälkeen sen nimi jäi BBC:n espanjankielisen verkkosivuston ja sen viikoittaisen podcastin käyttöön.
HMS Abdiel (M39)
Palvelus
HMS Abdiel, jonka saattajina olivat HMS Hero ja HMAS Nizam, laski 27. toukokuuta vastaisena yönä 800 kommandoa Soudanlahteen. Alus purjehti 31. toukokuuta yhdessä risteilijä HMS Phoeben kanssa Aleksandriasta Sfakiaan Kreetalle. Alukset evakuoivat seuraavana yönä 4 000 miestä saarelta.
HMS Abdiel yhdessä miinanlaskijasukellusvene HMS Rorqualin ja sisaraluksensa HMS Welshmanin kanssa laski joulukuusta 1942 huhtikuuhun 1943 useita miinoitteita Sisilian salmeen. Alukset laskivat yhteensä noin 2000 miinaa. Miinakentissä tuhoutui 9. tammikuuta Italian laivaston saattueesta hävittäjä Corsaro ja Maestrale vaurioitui pahoin. Toisesta saattueesta tuhoutui 3. helmikuuta hävittäjä Saetta ja torpedovene Uragano. Muissa miinakentissä tuhoutuivat 8. maaliskuuta hävittäjät Ascari ja Lanzerotto Malocello sekä 7. huhtikuuta hävittäjä Ciclone.
Alus osui miinaan 10. syyskuuta 1943 Taranton satamassa. Saksan laivaston torpedoveneet S-54 ja S-61 olivat laskeneet miinat ainoastaan muutamaa tuntia aiemmin paetessaan satamasta. Alus purjehti satamaan kannellaan Britannian 1. laskuvarjodivisioonan joukkoja (6th Royal Welsh) ja se ankkuroitui laituriin. Hieman puolenyön jälkeen aluksen alla laukesi kaksi miinaa, minkä seurauksena se upposi kolmessa minuutissa. Maahanlaskudivisioonan miehistä menetti henkensä 58 sotilasta ja noin 150 haavoitui. Aluksen miehistöstä sai surmansa 48 henkeä.
Diane Edelijn
Diane Hendrina Edelijn (s. 12. kesäkuuta 1960, Rotterdam, Etelä-Hollanti) on alankomaalainen uimari, joka osallistui vuoden 1976 kesäolympialaisiin. Siellä hän sijoittui kahdeksanneksi 100 metrin selkäuinnissa ja karsiutui alkuerissä 200 metrin selkäuinnissa. Lisäksi hän osallistui 4x100 metrin sekauintiviestiin, joukkueella Wijda Mazereeuw (rintauinti), José Damen (perhosuinti), ja Enith Brigitha (vapaauinti), sijoitus viides.
Kilpapurjehdus
thumb|350px|[[Platu 25 -kilpaveneitä Suomen Urheiluveneliiton purjehduskilpailussa syyskuussa 2006.]] thumb|350px|Sonderklasse Saksasta, Kiel 2007.
Kilpapurjehdus on purjehtimista kilpaa purjeveneillä, -jollilla tai -laudoilla.
Kilpaa voi purjehtia monella eri tavalla muutaman tunnin ratapurjehduksista ja pari päivää kestävistä avomerikilpailuista aina haasteellisiin maailmanympäripurjehduksiin, joko yksin tai osana miehistöä. Kilpapurjevene voi vaihdella parin metrin mittaisesta jollasta tai kymmenmetrisestä köliveneestä aina lähes sadan metrin mittaisiin purjelaivoihin. Kilpailut voidaan järjestää joko yksityyppiluokkana, jolloin veneet ovat identtisiä tai tasoitussääntöjen avulla erilaisten veneiden kesken. Purjehduskilpailut käydään joko ratapurjehduskilpailuna (yleensä vastatuuli-myötätuuli-radalla) tai ns. avomerikilpailuina, joissa purjehditaan pitkiäkin matkoja paikasta toiseen. Purjehduskilpailuissa noudatetaan pääsääntöisesti aina Kansainvälisen Purjehtijaliiton (ISAF) kilpapurjehdussääntöjä.
Viime aikoina suosiotaan ovat kasvattaneet Match racet eli parikilpailut, jossa kaksi venekuntaa kilpailee vastakkain. Muissa ratapurjehduskilpailuissa on useita osallistujia samanaikaisesti radalla. Parikilpailu etenee cup-tyyppisesti, jossa siis vain kaksi venekuntaa kilpailee toisiaan vastaan, voittajan jatkaessa ja häviäjän pudotessa jatkosta.
Purjehduskilpailut
Maailman suurimpiin purjehduskilpailuihin osallistuu tuhansia purjeveneitä ja yli kymmenentuhatta kilpapurjehtijaa.